**Rørfornying i Haraløkka borettslag
Dette informasjonsskrivet samt fremdriftsplanene vil bli hengt opp på informasjonstavlene i alle oppgangene, lagt ut på nettsiden vår haralokka.no (*under fanen Rørfornying*) og sendt ut via e-post. Noen ganger så må man trykke på «Aktiver redigering», inne på dokumentet, for å se hele siden.**

Haraløkka borettslag har inngått avtale med Proline Norge AS om renovering av samtlige avløpsrør. Arbeidet vil starte i uke **40-2025** og vil vare frem til uke **37–2026**. Følg med på fremdriftsplanene for å se når Proline skal utføre arbeider i leiligheten din.

Forstyrrelsene for dere som bor her blir meget begrenset sammenlignet med tradisjonell renovering, hvor rørene skiftes ut i sin helhet. Rørfornying innebærer at vi renser rørene mekanisk før vi støper nye plastrør inne i de eksisterende avløpsrørene på bad, toalett og kjøkken. I praksis blir det på denne måten støpt nye rør på innsiden av de gamle. Dette innebærer minimale inngrep i leilighetene, samtidig som levetiden blir som ved et nytt rør.

Før vi starter arbeidet i din leilighet, vil vi legge ut beskyttelsespapp på alle flatene vi jobber på, før vi demonterer toalett og vannlås. Via toalett, sluk og kjøkken, renser vi grundig med vann og et roterende renseverktøy. Deretter tørkes rørene. Beboere kan forbli i leiligheten mens arbeidet pågår. Etter tørk blir rørene inspisert med kamera før vi støper med polyesterplast i flere lag på innsiden av rørene. Når rørfornyingen er fullført, dokumenteres kvaliteten på arbeidet med kamera før toalett og vannlås monteres tilbake på plass. Du vil knapt merke at vi har vært der! Det ligger en film som beskriver prosessen inne på [proline-group.no](http://www.proline-group.no). Trykk på «HJEM» øverst til venstre og rull helt ned.

Vi jobber normalt **mandag-onsdag 08.00-20.00** og **torsdag 08.00-12.00**. Den uken vi er i din leilighet vil det kunne være arbeid hele denne perioden, selv om vi ikke fysisk er i leiligheten din. Før vi kommer må leiligheten være ryddet slik at det er tilkomst til toalett, sluk og kjøkken.

**Nøkler**:

Disse legges i postkassen til vaktmesteren som er å finne ved kjellerinngangen ved siden av Bølerlia 54. Nøklene vil bli tatt vare på av Proline under hele anleggsperioden. Fint om alle begynner å levere disse så raskt som mulig. Nøklene må merkes med leilighetsnummer. Dette er å finne nede til venstre på postkassen din og ser f.eks. slik ut **12204**. **OBS**: Du trenger kun å levere nøkkelen inn til leiligheten. Den til inngangsdøren i første etasje har vi.

**Viktig informasjon**:

• Vann og avløp er avstengt mellom kl. **08.00 og 20.00** de dagene arbeidet pågår.

•Vann eller annen væske må ikke helles ut i avløpet i dette tidsrommet. Oppvaskmaskin og vaskemaskin må heller ikke brukes. Dette kan medføre forsinkelser og ekstrakostnader for borettslaget.
• Vi setter teip på vannkraner, toalett, dusj o.l. Når teipen er fjernet igjen kan du bruke vann og avløp som vanlig.
• Sørg for at vi har tilkomst til din leilighet, samt at det er ryddet i entrè og rundt sluk, toalett og kjøkkenskap.
• Det er mulig å bruke toalett som utplasseres utenfor blokken i perioden når arbeidet pågår.

Vannet vil bli stengt av i **2** omganger, men dette blir beskrevet i **3** fremdriftsplaner. I F.eks. i Haraløkka 14-18 så vil vannet bli stengt mandag-torsdag i uke 43-45 for å ta **leilighetene og stammene**. De vil så komme å ta **lufterørene** mandag-torsdag i uke 16 neste år. Etterfulgt av **bunnledningen** i uke 17-18.

***Vi vil gjøre alt vi kan for at rørfornyingen skal gå så smidig og skånsomt som mulig for alle parter!***

***Lurer du på noe?*** Kontakt vår prosjektleder Andreas Svensson;
mobil **930 70 887**, e-post andreas.svensson@proline-group.no

Mer informasjon kan du også finne på vår nettside [www.*proline-group.no*](http://www.proline-group.no)*.*